Kurjanovas ezers

Kurjanovas ezers ()LĢIA vietvārdu datubāze ir dabīga ūdenstilpe Ludzas novada Līdumnieku pagastā. Izvietojies Mudavas zemienes Zilupes līdzenumā. Ieapaļa ezerdobe ar šaurāku izvirzījumu uz ziemeļaustrumiem. Dibens smilšains, dūņains, vietām akmeņains ar lieliem akmeņiem. Krasti zemi, lēzeni, ziemeļrietumos stāvi. Ziemeļu pusē mežs. Ietek 3 grāvji, iztek grāvis uz Zilupes pieteku Kurjanku. Ezerā 1 sala (). Eitrofs ezers; 8000—9000 gadu laikā dibenā izveidojies  biezs sapropeļa slānis. Makrofīti: niedres, meldri, kosas, elši, bultenes, vilkvālītes, kalmes, elodejas, lēpes, daudzlapes. Mīt līdaka, asaris, rauda, plaudis, plicis, rudulis, līnis, kā arī karūsa, ķīsis, akmeņgrauzis.Ezeri.lv Kurjanovas ezers Krastā vairākas atpūtas vietas un peldvietas. Ezers un pieguļošā teritorija kopš 2004. gada ietilpst Kurjanovas ezera dabas parkā.Dabas parka “Kurjanovas ezers” dabas aizsardzības plāns Parkā 5 Latvijas īpaši aizsargājamie biotopi (najādu audzes, sīkās lēpes audzes, akmeņaina, smilšaina un grantaina grunts ezeros) un 3 sugas (mazā najāda, lokanā najāda, mieturu hidrilla). Vienīgais zināmais ezers Latvijā, kur vienā un tai pašā ezerā konstatētas 2 ļoti retas najādu sugas – lokanā un mazā najāda.DAP. Kurjanovas ezers

 Atsauces 

Kategorija:Ludzas novada ezeri
Kategorija:Līdumnieku pagasts